wannaphong/clean_thaiwikipedia huggingface dataset:
# อิมิซุ
อิมิซุ  เป็นนครที่ตั้งอยู่ทางตะวันตกของจังหวัดโทยามะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มีนาคม ค.ศ. 2025 ประมาณ 88,366 คน และมีความหนาแน่นของประชากร 807 คนข้อมูลจำนวนประชากร หน้าแรกทางการของนครอิมิซุ  เป็นเทศบาลที่มีจำนวนประชากรมากเป็นอันดับ 3 ของจังหวัดโทยามะ

 ภูมิศาสตร์ 
นครอิมิซุตั้งอยู่ในที่ราบโทนามิ ทางตะวันตกเฉียงเหนือของจังหวัดโทยามะ มีแนวชายฝั่งทะเลญี่ปุ่นทางทิศเหนือ พื้นที่ส่วนใหญ่เป็นชุมชนกระจัดกระจายตามลักษณะเฉพาะของภูมิภาคนี้ในญี่ปุ่น

นครอิมิซุมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในอิมิซุอยู่ที่ 14.0 °C ปริมาณน้ำฝนเฉลี่ยทั้งปีอยู่ที่ 2,380 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.5 °C และต่ำสุดในเดือนมกราคมอยู่ที่ประมาณ 2.7 °Cข้อมูลภูมิอากาศอิมิซุ

 เทศบาลข้างเคียง 
 จังหวัดโทยามะ
 นครทากาโอกะ
 นครโทนามิ
 นครโทยามะ

 สถิตประชากร 
ตามข้อมูลสำมะโนประชากรของญี่ปุ่นสถิติประชากรอิมิซุ จำนวนประชากรของนครอิมิซุค่อนข้างคงที่ในช่วงหลายทศวรรษที่ผ่านมา

 ประวัติศาสตร์ 
พื้นที่ที่เป็นนครอิมิซุในปัจจุบันเดิมเป็นส่วนหนึ่งของแคว้นโบราณที่ชื่อแคว้นเอ็ตจู และอยู่ภายใต้ปกครองของแคว้นศักดินาคางะในช่วงยุคเอโดะ

นครอิมิซุในปัจจุบันจัดตั้งขึ้นเมื่อวันที่ 1 พฤศจิกายน ค.ศ. 2005 จากการควบรวมนครชิมมินาโตะ เมืองไดมง โคซูงิ และโอชิมะ และหมู่บ้านชิโมะ (ทั้งหมดมาจากอำเภออิมิซุ) อำเภออิมิซุถูกยุบลงอันเป็นผลจากการควบรวมเทศบาลครั้งนี้

 การเมืองการปกครอง 
thumb|ศาลาว่าการนครอิมิซุ

นครอิมิซุมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 22 คน

 เศรษฐกิจ 
ธุรกิจมีสำนักงานใหญ่อยู่ที่นครอิมิซุ เช่น อัลบิส (Albis) บริษัทค้าปลีกและค้าส่ง, มิเตอร์แก๊สโทโย (Toyo Gas Meter)

 การศึกษา 
 อุดมศึกษา 
 มหาวิทยาลัยจังหวัดโทยามะ
 วิทยาลัยวิทยาศาสตร์สวัสดิการโทยามะ
 วิทยาลัยเทคโนโลยีแห่งชาติโทยามะ (วิทยาเขตอิมิซุ)

 ประถมศึกษาและมัธยมศึกษา 
นครอิมิซุมีโรงเรียนประถม 15 แห่ง โรงเรียนมัธยมต้น 6 แห่งที่สังกัดเทศบาลนครอิมิซุ และมีโรงเรียนมัธยมปลาย 3 แห่งที่สังกัดคณะกรรมการการศึกษาจังหวัดโทยามะ นอกจากนี้ ทางจังหวัดยังเปิดโรงเรียนอาชีวศึกษาอีก 2 แห่งในนครอิมิซุ

 การขนส่ง 
 รถไฟ 
 22px รถไฟไอโนกาเซะโทยามะ
 สถานี:  – 
 รถรางมังโยเซ็ง: สายทากาโอกะกิโด
 สถานี:  – 
 รถรางมังโยเซ็ง: สายชิมมินาโตโก
 สถานี:  –  –  –  –  –  –  – 

 ทางหลวง 
 
 
 
 

 สิ่งที่น่าสนใจในท้องถิ่น 
 อุทยานไคโอมารุ - เป็นที่ตั้งของเรือใบไคโอมารุ
 แหล่งโบราณคดีโคซูงิมารูยามะ - เป็นอุทยานโบราณคดีที่มีซากแหล่งผลิตเครื่องปั้นดินเผาในช่วงปลายยุคอาซูกะ มีฐานะเป็นแหล่งประวัติศาสตร์แห่งชาติ
 แหล่งโบราณคดีคูชิดาชิง - เป็นอุทยานโบราณคดีที่มีซากการตั้งถิ่นฐานในช่วงปลายยุคโจมง และมีเนินฝังศพโคฟุงรูปวงกลมจากยุคโคฟุง 2 แห่ง มีฐานะเป็นแหล่งประวัติศาสตร์แห่งชาติ

 บุคคลที่มีชื่อเสียง 
 มัตสึตาโร โชริกิ - เจ้าพ่อสื่อ นักการเมือง และบิดาแห่งกีฬาเบสบอลอาชีพญี่ปุ่น
 เมงูมิ ทาจิโมโตะ - นักยูโด
 ชิโนซูเกะ ทาเตกาวะ - นักแสดงรากูโงะ และผู้จัดรายการทีวี
 บุงโงะ สึดะ - นักการเมือง
 อัตสึชิ ยานางิซาวะ - นักฟุตบอลอาชีพ
# สตูถั่วลิสง
สตูถั่วลิสง หรือ โซสอาราชิด (IPA:) เป็นน้ำปรุงรสที่ทำจากถั่วลิสง เป็นอาหารปรุงตามบ้านที่พบเห็นได้ทั่วไปในแอฟริกาตะวันตก ในประเทศเซเนกัล และ ประเทศมาลี เรียกว่า มาเฟ (Mafé) และในประเทศแกมเบีย เรียกว่า โดโมดา (Domoda)

 การปรุงและรสชาติ 
ในการปรุงอาหารในครัวเรือนของชาวแอฟริกาตะวันตก มักนิยมทำข้าวกับซอสปูว์เรซึ่งคล้ายกับข้าวแกงกะหรี่ของประเทศญี่ปุ่น เครื่องปรุงรสที่ใช้ ได้แก่มะเขือเทศสำหรับรสเปรี้ยว เนยถั่วลิสงสำหรับรสหวานและรสโคกุ และ พริกแดงสำหรับรสเผ็ด บางทีก็ทำให้ข้นหนืดด้วยแป้งสาลี หรือกระเจี๊ยบบด ซอสพื้นฐานที่ทำจากเนยถั่วจะมีรสชาติคล้ายกับซอสที่ใช้ในสะเต๊ะ ซึ่งเป็นอาหารปิ้งย่างเสียบไม้แบบอินโดนีเซีย
# อำเภอนากานีกาวะ
สีเหลือง - พื้นที่ที่เคยอยู่ภายในอาณาเขตของอำเภอในช่วงต้นยุคเมจิ
สีเขียว - อาณาเขตในปัจจุบัน

อำเภอนากานีกาวะ  เป็นอำเภอที่ตั้งอยู่ทางตอนกลางค่อนไปทางตะวันออกของจังหวัดโทยามะ ประเทศญี่ปุ่น มีขนาดพื้นที่ทั้งหมด 547.47 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2025 ประมาณ 44,628 คน มีความหนาแน่นของประชากร 81.5 คนต่อตารางกิโลเมตร

อำเภอนากานีกาวะได้รับการจัดตั้งเมื่อ ค.ศ. 1896 (เมจิที่ 29) อาณาเขตในอดีตของอำเภอนี้มีพื้นที่ครอบคลุมเทศบาลต่าง ๆ ในปัจจุบัน ได้แก่ เมืองคามิอิจิ เมืองทาเตยามะ และหมู่บ้านฟูนาฮาชิ รวมทั้งบางส่วนของนครนาเมริกาวะและนครโทยามะ (ทางตะวันออกของแม่น้ำโจงันจิ)

 เทศบาล 
อำเภอนากานีกาวะในปัจจุบันประกอบด้วย 2 เทศบาลเมือง และ 1 เทศบาลหมู่บ้าน ได้แก่

 เมืองคามิอิจิ
 เมืองทาเตยามะ
 หมู่บ้านฟูนาฮาชิ

 ประวัติศาสตร์ 
thumb|right|แผนที่แสดงเมืองและหมู่บ้านในอำเภอนากานีกาวะในอดีต โดยในปัจจุบันคือ สีม่วง: นครโทยามะ, สีชมพู: นครนาเมริกาวะ, สีส้ม: เมืองคามิอิจิ, สีแดง: เมืองทาเตยามะ, สีน้ำเงิน: หมู่บ้านฟูนาฮาชิ

 1 เมษายน ค.ศ. 1896 (เมจิที่ 29) - ด้วยการประกาศใช้ระบบอำเภอ จึงทำให้มีการจัดตั้งอำเภอนากานีกาวะขึ้น โดยแยกออกมาจากส่วนหนึ่งของอำเภอคามินีกาวะ มีที่ว่าการอำเภอตั้งอยู่ที่เมืองนาเมริกาวะ ประกอบด้วย 5 เมือง และ 29 หมู่บ้าน
 31 มีนาคม ค.ศ. 1923 (ไทโชที่ 12) - สภาอำเภอถูกยกเลิก โดยยังคงที่ว่าการอำเภอไว้อยู่
 ค.ศ. 1926 (ไทโชที่ 15)
 30 มิถุนายน - ที่ว่าการอำเภอถูกยุบ เหลือเพียงชื่อของอำเภอที่มีไว้เรียกพื้นที่เท่านั้น
 10 ธันวาคม - หมู่บ้านฮิงาชิซังโง และหมู่บ้านนิชิซังโง ควบรวมกันเพื่อจัดตั้งหมู่บ้านซังโง (เหลือ 5 เมือง 28 หมู่บ้าน)
 15 พฤศจิกายน ค.ศ. 1940 (โชวะที่ 15) - เมืองฮิงาชิมิซูฮาชิ เมืองนิชิมิซูฮาชิ และหมู่บ้านเกโจ ควบรวมกันเพื่อจัดตั้งเมืองมิซูฮาชิ (เหลือ 4 เมือง 27 หมู่บ้าน)
 ค.ศ. 1941 (โชวะที่ 16)
 1 เมษายน - หมู่บ้านโอโตซูงิถูกผนวกรวมเข้ากับเมืองคามิอิจิ (เหลือ 4 เมือง 26 หมู่บ้าน)
 1 มิถุนายน - หมู่บ้านเทราดะ และหมู่บ้านยูมิโนโช ควบรวมกันเพื่อจัดตั้งหมู่บ้านนีกาวะ (เหลือ 4 เมือง 25 หมู่บ้าน)
 8 มิถุนายน ค.ศ. 1942 (โชวะที่ 17) - เมืองโกเฮียกโกคุ หมู่บ้านทากาโนะ หมู่บ้านชิตาดัง และหมู่บ้านโอโมริ ควบรวมกันเพื่อจัดตั้งเมืองโอยามะ (เหลือ 4 เมือง 22 หมู่บ้าน)
 ค.ศ. 1953 (โชวะที่ 28)
 10 กันยายน - เมืองคามิอิจิ และอีก 5 หมู่บ้าน ควบรวมกันเพื่อจัดตั้งเมืองคามิอิจิใหม่อีกครั้ง (เหลือ 4 เมือง 17 หมู่บ้าน)
 1 พฤศจิกายน - เมืองนาเมริกาาวะ และอีก 6 หมู่บ้าน ควบรวมกันเพื่อจัดตั้งเมืองนาเมริกาวะใหม่อีกครั้ง (เหลือง 4 เมือง 11 หมู่บ้าน)
 ค.ศ. 1954 (โชวะที่ 29)
 10 มกราคม - เมืองโอยามะ หมู่บ้านทาเตยามะ และอีก 4 หมู่บ้าน ควบรวมกันเพื่อจัดตั้งเมืองทาเตยามะ (เหลือ 4 เมือง 6 หมู่บ้าน)
 1 มีนาคม - เมืองนาเมริกาวะยกฐานะเป็นนครนาเมริกาวะ และแยกตัวออกจากอำเภอ (เหลือ 3 เมือง 6 หมู่บ้าน)
 1 เมษายน - (เหลือ 3 เมือง 3 หมู่บ้าน)
 เมืองมิซูฮาชิ หมู่บ้านซังโง และหมู่บ้านโจโจ ควบรวมกันเพื่อจัดตั้งเมืองมิซูฮาชิใหม่อีกครั้ง
 หมู่บ้านไอโนกิถูกผนวกรวมเข้ากับเมืองคามิอิจิ
 10 พฤษภาคม - หมู่บ้านชิราฮางิถูกผนวกรวมเข้ากับเมืองคามิอิจิ (เหลือ 3 เมือง 2 หมู่บ้าน)
 10 กรกฎาคม - หมู่บ้านนีกาวะถูกผนวกรวมเข้ากับเมืองทาเตยามะ (เหลือ 3 เมือง 1 หมู่บ้าน)
 1 มกราคม ค.ศ. 1955 (โชวะที่ 30) - ส่วนหนึ่งของเมืองทาเตยามะ ถูกผนวกรวมเข้ากับเมืองคามิอิจิ
 1 มิถุนายน ค.ศ. 1956 (โชวะที่ 31) - ส่วนหนึ่งของเมืองคามิอิจิ ถูกรวมเข้ากับนครนาเมริกาวะ
 1 พฤษภาคม ค.ศ. 1966 (โชวะที่ 41) - เมืองมิซูฮาชิถูกผนวกรวมเข้ากับนครโทยามะ (เหลือ 2 เมือง 1 หมู่บ้าน)
# เลอ็อน ไดรไซท์
เลอ็อน ทิม ไดรไซท์ (; 27 ตุลาคม ค.ศ. 1995 –) เป็นกองหน้าฮอกกี้น้ำแข็งระดับอาชีพชาวเยอรมัน และเป็นผู้ช่วยกัปตันของทีมเอดมันตันออยเลอส์ในศึกแนชันแนลฮอกกีลีก (NHL) ซึ่งใน ค.ศ. 2020 ไดรไซท์กลายเป็นนักฮอกกี้น้ำแข็งชาวเยอรมันคนแรกที่ได้รับถ้วยรางวัลอาร์ต รอส ในฐานะผู้ทำคะแนนสูงสุดในศึกเอ็นเอชแอล, ถ้วยรางวัลฮาร์ตเมโมเรียลในฐานะผู้เล่นทรงคุณค่าของฤดูกาลปกติ และรางวัลเท็ด ลินด์ซีย์ สำหรับผู้เล่นที่โดดเด่นที่สุด นอกจากนี้ เขายังได้ถ้วยรางวัลมอริส "ร็อกเกต" ริเชิร์ด ในฐานะผู้ทำประตูสูงสุดของลีกใน ค.ศ. 2025 รวมถึงได้รองชนะเลิศรางวัลดังกล่าวใน ค.ศ. 2019 และ ค.ศ. 2022 ตลอดจนได้รองชนะเลิศถ้วยรางวัลอาร์ต รอส ใน ค.ศ. 2021 โดยได้รับการยกย่องอย่างกว้างขวางว่าเป็นหนึ่งในนักฮอกกี้น้ำแข็งที่ดีที่สุดในเอ็นเอชแอล

ไดรไซท์เป็นบุตรชายของเพเทอร์ ไดรไซท์ อดีตนักฮอกกี้น้ำแข็งทีมชาติเยอรมนี ซึ่งเป็นตัวแทนของประเทศเยอรมนีตะวันตกและเยอรมนีในการแข่ง 146 นัด รวมถึงการแข่งชิงแชมป์โลก, เวิลด์คัพ ตลอดจนกีฬาโอลิมปิกฤดูหนาว ค.ศ. 1988, 1992 และ 1998

ไดรไซท์ถูกเลือกเป็นอันดับสองโอเวอร์ออลในการคัดพลต่างชาติซีเอชแอล ค.ศ. 2012 โดยทีมพรินซ์อัลเบิร์ตไรเดอส์ และหลังจากอยู่กับทีมพรินซ์อัลเบิร์ตไรเดอส์มาสองฤดูกาล เขาได้รับเลือกในอันดับสามโอเวอร์ออลโดยทีมเอดมันตันออยเลอส์ในการคัดพลเอ็นเอชแอล ค.ศ. 2014

 ชีวิตช่วงต้น 
ไดรไซท์เกิดเมื่อวันที่ 27 ตุลาคม ค.ศ. 1995 ในโคโลญ ประเทศเยอรมนี โดยมีพ่อชื่อเพเทอร์ และแม่ชื่อซันดรา ไดรไซท์ เมื่อยังเป็นเด็ก พ่อของไดรไซท์เล่นฮอกกี้น้ำแข็งให้แก่ทีมเคิลเนอร์ไฮเอในศึกด็อยท์เชอไอสฮอคีกีลีกาและเข้าร่วมการแข่งโอลิมปิกฤดูหนาวสามครั้งร่วมกับทีมชาติเยอรมนี ส่วนไดรไซท์เล่นกีฬาหลายประเภทเมื่อยังเป็นเด็ก รวมถึงฟุตบอล แต่สิ่งที่สนใจมากที่สุดคือฮอกกี้น้ำแข็ง ครั้นในวัยรุ่น ไดรไซท์ได้ทำหน้าที่ร่วมกับทีมเคิลเนอร์ไฮเอรุ่นอายุไม่เกิน 16 ปี และทีมอาดเลอร์มันไฮม์รุ่นอายุไม่เกิน 18 ปี ขณะเดียวกันก็เล่นสเกตร่วมกับทีมราเวินส์บวร์คทาวเวอร์สตาส์ ซึ่งเป็นทีมที่พ่อของเขาเป็นผู้ฝึกสอน และในช่วงฤดูกาล 2011–12 ของด็อยท์เชอนัควุคลีกา (Deutsche Nachwuchsliga) ไดรไซท์ได้ทำ 21 ประตู และ 56 คะแนน ใน 35 เกมให้แก่ทีมยุงอาดเลอร์มันไฮม์ รวมถึงได้รับการเสนอชื่อให้เป็นผู้เล่นแห่งปีของลีกดังกล่าว
# โชดัน (ยศ)
หรือ โชดัง ซึ่งแปลตามตัวอักษรว่า "ระดับเริ่มต้น" เป็นระดับสายดำที่ต่ำที่สุดในศิลปะการต่อสู้ของญี่ปุ่นSportsDefinitions.com: Shodan definition (judo) สืบค้นเมื่อ 28 กุมภาพันธ์ 2010 รวมทั้งในเกมโกะด้วย โดย ดั้ง ลำดับที่ 2 (2nd dan) จะสูงกว่า โชดัง แต่ตามธรรมเนียมแล้ว ดั้งลำดับที่ 1 จะเรียกว่า โชดัง ไม่ใช่ "อิจิดัง" เนื่องจากตัวอักษรญี่ปุ่น 初 (โช หรือออกเสียงอีกแบบว่า ฮัตสึ) มีความหมายว่า แรก ใหม่ หรือ เริ่มต้น

โชดัง มักถูกเรียกว่า "ดั้งลำดับที่หนึ่ง (first dan) " และเป็นส่วนหนึ่งของระบบการจัดลำดับระดับ คิว/ดั้ง ที่ใช้กันทั่วไปในศิลปะการต่อสู้สมัยใหม่ของญี่ปุ่น คำนี้สามารถใช้เรียกทั้ง "ระดับ" ที่บุคคลถืออยู่ และใช้เรียกตัวบุคคลได้เช่นกัน (เช่น สามารถพูดได้ทั้งว่า "เขาถือระดับโชดัง" และ "ฉันเป็นโชดังในศิลปะการต่อสู้อะไรบางอย่าง")
# เทอร์กี!
เทอร์กี (Turkey!) เป็นซีรีส์ออริจินัลอนิเมะทางโทรทัศน์ของญี่ปุ่นเกี่ยวกับโบว์ลิ่ง ซึ่งสร้างโดยสตูดิโอบัคเคนเรคคอร์ดและผลิตโดยโพนีแคนยอน โดยมีฉากในเมืองชิกุมะ จังหวัดนางาโนะ กำกับโดย ซูซูมุ คุโด และเขียนบทโดยนาโอมิ ฮิรุตะ โดยมีไอริ ทาเคคาวะเป็นผู้ออกแบบตัวละคร ยูกิ ฮายาชิเป็นผู้แต่งเพลงประกอบ และโพนีแคนยอนเป็นผู้อำนวยเพลงประกอบ ซีรีส์นี้มีกำหนดออกอากาศในวันที่ 8 กรกฎาคม พ.ศ. 2568 ทางช่องนิปปงทีวีและช่องอื่น ๆ เพลงเปิดของเรื่องคือ  ร้องโดยนักแสดงหลักทั้ง 5 คนภายใต้ชื่อ "ชมรมโบว์ลิ่งโรงเรียนมัธยมอิคโคคุกัง จังหวัดนากาโนะ" ขณะที่เพลงปิดของเรื่องคือ  ร้องโดย

 ตัวละคร
# Fumonelix
Fumonelix เป็นสกุลของหอยทากบนบกขนาดเล็กที่หายใจทางอากาศ ซึ่งอยู่ในวงศ์ Polygyridae.

 ชนิด 
ชนิดในสกุล Fumonelix มีดังนี้:Fumonelix. Integrated Taxonomic Information System (ITIS).

Fumonelix archeri – Ocoee covert, Archer's toothed land snail
Fumonelix cherohalaensisDourson, D. C. (2012). Four new land snail species from the southern Appalachian Mountains. Journal of North Carolina Academy of Science 128(1), 1-10.
Fumonelix christyi – glossy covert
Fumonelix jonesiana – big-tooth covert, Jones' middle-toothed land snail
Fumonelix langdoni
Fumonelix orestes – engraved covert
Fumonelix roanensis
Fumonelix wetherbyi – clifty covert
Fumonelix wheatleyi – cinnamon covert
# วัดลาย (จังหวัดสุโขทัย)
วัดลาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งหลวง อำเภอคีรีมาศ จังหวัดสุโขทัย ที่ดินตั้งวัดเนื้อที่ 39 ไร่ 2 งาน 94 ตารางวา

วัดลาย แต่เดิมเป็นวัดร้างเก่าแก่ แต่เดิมชื่อ วัดป่าเลย์ไลยก์ เพราะบุพการีสมัยก่อนเรียกกันต่อมาเช่นนั้นดังปรากฏหลักฐานที่น่าเชื่อเช่นนั้น ก็เพราะมีป่าต้นยางและป่าตาลสมัยก่อนเมื่อถึงคราวดอกไม้บานในฤดูแล้ง จะมีฝูงผึ้งมาจับที่ต้นยางทุก ๆ ปี สำหรับต้นตาลหรือป่าตาลเดิม ยังปรากฏอยู่ 2 ต้น อยู่ทางทิศเหนือของอุโบสถปัจจุบัน ต้นเก่าโค่นล้มไป แต่มีต้นใหม่เกิดขึ้นมาแทนที่

ตามหลักฐานโบราณวัตถุที่ปรากฏ คือ แท่นอุโบสถ แท่นเจดีย์เก่า และใบเสมา 2 ใบ แกะสลักลายเส้นลงบนแผ่นหิน อายุอิฐที่ฐานของอุโบสถก็เช่นเดียวกับอิฐที่ฐานอุโบสถและฐานเจดีย์เมืองเก่าสุโขทัย ตามประวัติระบุว่าสร้างเมื่อ พ.ศ. 1885 ต่อมาพระอุปัชฌาย์ต่วน ธมฺมปญฺโญ หรือหลวงปู่ต่วนวาจาสิทธิ์ เจ้าอาวาสรูปแรกของวัดลาย ได้เข้ามาบูรณะจนได้รับพระราชทานวิสุงคามสีมา เมื่อ 27 กันยายน พ.ศ. 2481

อาคารเสนาสนะประกอบด้วยศาลาการเปรียญกว้าง 8 เมตร ยาว 15.50 เมตร เป็นอาคารไม้กึ่งคอนกรีต สร้างเมื่อ พ.ศ. 2498 กุฏิกว้าง 4.50 เมตร ยาว 10.50 เมตร จำนวน 1 หลัง กุฏิกว้าง 7 เมตร ยาว 15 เมตร จำนวน 6 หลัง อุโบสถกว้าง 8.55 เมตร ยาว 15.50 เมตร สร้างเสร็จเมื่อ พ.ศ. 2480 วิหารกว้าง 10.50 เมตร ยาว 12.50 เมตร เป็นอาคารไม้เทพื้นด้วยคอนกรีต สร้างเสร็จเมื่อ พ.ศ. 2503 และได้บูรณะสร้างเป็นอาคารเทพื้นด้วยคอนกรีตขึ้นใหม่ สร้างเสร็จเมื่อ พ.ศ. 2561
# บีจีซี เมืองไทยประกันภัย คัพ รอบชิงชนะเลิศ 2567
บีจีซี เมืองไทยประกันภัย คัพ รอบชิงชนะเลิศ 2567 เป็นนัดชิงชนะเลิศของบีจีซี เมืองไทยประกันภัย คัพ 2566–67 และเป็นฤดูกาลแรกของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ รอบชิงชนะเลิศจัดขึ้นที่บีจีสเตเดียม เมื่อวันที่ 3 มีนาคม พ.ศ. 2567 ระหว่าง  และ 

 เส้นทางสู่รอบชิงชนะเลิศ 

 (ต.)รอบ (น.)คู่แข่งขันผลการแข่งขันแพ้คัดออกนัดเดียวคู่แข่งขันผลการแข่งขัน (ต.)3–1 (H)รอบคัดเลือกรอบสอง (กทม.)3–4 (A)รอบ 32 ทีมสุดท้าย (ตอ.น.)1–0 (H) (กทม.)3–4 (A)รอบ 16 ทีมสุดท้าย (ตอ.)2–0 (H) (ตอ.น.)0–2 (A)รอบก่อนรองชนะเลิศ (ต.)คู่แข่งขันผลรวมนัดแรกนัดที่ 2แพ้คัดออก 2 นัดคู่แข่งขันผลรวมนัดแรกนัดที่ 2 (น.)2–00–1 (A)1–0 (H)รอบรองชนะเลิศ (ตต.)6–51–3 (A)3–4 (H)

 การแข่งขัน 
 รายละเอียดการแข่งขัน 

 รายชื่อผู้เล่น:GK 30 วิชญะ แก่นทองRB 23 ทวีชัย เกลี้ยงเกลา    CB 4 แซ็คคารี่ สิงห์ บิลรงค์    CB 5 เอกพงศ์ ทอชุมLB 3 ธนกร โตม่วย      DM 24 ชัยวัฒน์ ฤทธิศักดิ์ (กัปตัน)      CM 8 มิดสะดา สายใต้ฟ้าCM 37 ก้องภพ อาจเสริม      RF 11 โอสวัลดู แนตู      CF 19 ฌูนาตัน บือร์นาร์ดู    LF 31 เดชา หวัดแท่น      ตัวสำรอง:GK 1 สุรฉัตร สุวรรณตานนท์DF 2 ธนากร สถานพงษ์DF 18 พงศกร กลิ่นเสาวคนธ์      DF 33 สะการียา กอและDF 71 เอกลักษณ์ ลุงนามMF 6 อภิสิทธิ์ ช่วยกลับ      MF 97 อัมราน อาแว      FW 13 ฐาปกรณ์ มากมี      FW 17 ฟาฮาล บิลเต๊ะ      หัวหน้าผู้ฝึกสอน: ธีรธาดา จำรัส300px รายชื่อผู้เล่น:GK 18 อนุสรณ์ จันสดRB 23 ณวพน เคร่งครัด CB 17 แมกา ดียาบาเตอ อีบราอีมา ซัยดู  CB 29 วีระชัย ทะเกิงผล    LB 21 สุวิจักขณ์ มูลแก้วCM 8 ทิวานนท์ โสภาจันทร์    CM 20 ภูวภัท เนตรทิพย์ (กัปตัน)    AM 77 ทัตสึฮิเดะ ชิมิซุRF 13 โคกิ นาริตะ    CF 10 ทองชัย อัมพรวิมาน    LF 27 พิชัย ทองวิลาศ    Substitutes:GK 28 ศุภชัย คงเปี่ยมDF 3 ทรงพล ธงทองDF 7 วิชิตนันท์ กรวยทอง    DF 30 ณัฏฐาพันธ์ พันธ์สุชาติMF 69 ธัชพล มโนชมภู    FW 11 ก้องภพ กรรมสิทธิ์    FW 15 จตุรพร เสนคํา    FW 34 ธัชพล มโนชมภู    FW 71 ฤทธิเดช เพ็ญสวัสดิ์    หัวหน้าผู้ฝึกสอน: ชลาพันธ์ พูนเอียด
คณะผู้ตัดสิน
ผู้ช่วยผู้ตัดสิน:
 โชติระวีย์ ทองดวง
 พูนสวัสดิ์ สําราญสุข
ผู้ตัดสินที่สี่:
 วิเชฐ เทียนทอง
ผู้ควบคุมการแข่งขัน:
 ณัฐกฤษ ชินบุตร
ผู้ประเมินผู้ตัดสิน:
 ศักดิ์ชาย แพบัว
ผู้ประสานงานทั่วไป:
 วสุธา ยางเดียว

กติกา
 แข่งขัน 90 นาที
 เสมอกันต้องต่อเวลา 30 นาที
 ดวลจุดโทษตัดสินถ้าเสมอกันใน 120 นาที
 เปลี่ยนผู้เล่นสูงสุดได้ 6 คน (เปลี่ยนตัวได้ 5 คนใน 90 นาทีและ 1 คนในช่วงต่อเวลาพิเศษ 30 นาที)

 ชนะเลิศ 
บีจีซี เมืองไทยประกันภัย คัพ 2566–67ชนะเลิศสมัยที่หนึ่ง

 รางวัลสำหรับทีมชนะเลิศ 
 ถ้วยโทรฟีแชมเปียน
 เงินรางวัล 3,000,000 บาท

 รางวัลสำหรับทีมรองชนะเลิศ 
 เงินรางวัล 1,000,000 บาท
# ศึกล้างเมืองมาร
'ศึกล้างเมืองมาร"   
ละครโทรทัศน์ฮ่องกงแนวกำลังภายในกึ่งแฟนตาซี ผลิตโดยช่องทีวีบี ในปีพ.ศ. 2527 (1984) นําแสดงโดย หลิวเต๋อหัว, อู๋ฉี่หัว และ จ้าว หย่าจือ  ตอนออกอากาศครั้งแรกในฮ่องกงได้รับความนิยมในระดับกลาง ๆ แต่กลับฮิตถล่มทลายในอินเดียและย่านชุมชนชาวจีนสหรัฐอเมริกา

เรื่องย่อ

ฟู่ชิงหยุน (หลิวเต๋อหัว) และ มู่หยงไป๋ (อู๋ฉี่หัว) เป็นคนฝ่ายธรรมะ ปลอมตัวเข้าไปที่เมืองมาร และได้เจอกับ ถังฉี (เจ้าหย่าจือ) สุดท้ายฟู่ชิงหยุนถึงได้รู้ความจริงว่าที่แท้ตัวเองเป็นลูกของประมุขเมืองมาร

นักแสดงบางส่วน
หลิวเต๋อหัว รับบท ฟู่ชิงหยุน
จ้าวหย่าจือ รับบท ถังฉี
อู๋ฉี่หัว    รับบท  มู่หยงไป๋
โจวซิ่วหลัน รับบท ฉู่เยียนหาน

การคัดเลือกนักแสดงและผลตอบรับในฮ่องกง
ย้อนไปในช่วงต้นปีพ.ศ. 2526 (1983) ทางช่องทีวีบี  ได้มีการคัดเลือกนักแสดง ในบท เอี้ยก้วย กับ เซี่ยวเล่งนึ่ง 

ช่วงแรก ๆ ทางทีวีบี มีการพิจารณา จ้าวหย่าจือ ในบท เซี่ยวเล่งนึ่ง  โดยจะให้ประชันบทบาทกับ วังหมิงฉวน ในบท อึ้งย้ง (วัยกลางคน) 

แต่ต่อมา ทางทีวีบี ตัดชื่อออก (ด้วยเหตุผลบางประการ) และพิจารณาสองคน คือ หวงซิ่งซิ่ว กับ เฉินอวี้เลียน ในบท เซี่ยวเล่งนึ้ง แทน จนท้ายที่สุดมาได้คนหลัง และได้ โอวหยังเพ่ยซัน มารับบท อึ้งยังวัยกลางคน

ต้นปีพ.ศ. 2527 (1984) เนื่องจากผู้ชมทางบ้าน อยากรู้ว่าถ้า จ้าวหย่าจือ แสดงคู่กับ หลิวเต๋อหัว จะมีเคมีเข้ากันไหม ต่อมา ทางช่องทีวีบี เลยให้ทั้งสองคนลองมาเล่นคู่กันดูในเรื่อง ศึกล้างเมืองมาร ที่กำลังจะเปิดกล้อง

เมื่อออกอากาศ ผู้ชมทางบ้านและสื่อต่างมีความเห็นตรงกันว่า เคมีระหว่าง จ้าวหย่าจือ กับ หลิวเต็อหัว ทั้งคู่ดูเป็นพี่น้องกันมากกว่าคู่รัก ด้วยอายุที่ห่างกันมากพอสมควร ส่วนเรตติ้งในฮ่องกงของเรื่องนี้ได้รับความนิยมในระดับหนึ่ง แต่ไม่มากนัก (นับได้ว่าเป็นการโคจรมาเจอกันในบทพระ-นาง เป็นครั้งแรกและครั้งสุดท้ายของทั้งสองคน)

แต่ทว่าเมื่อนำไปออกอากาศในย่านชุมชนชาวจีนที่ สหรัฐอเมริกา กลับได้รับรางวัลยอดผู้ชมในระดับเหรียญเงิน และฮิตมากในอินเดีย

รางวัลและความนิยมในบางประเทศ
ได้รับรางวัลยอดผู้ชมระดับเหรียญเงิน ในย่านชุมชนชาวจีน สหรัฐอเมริกา เมื่อปีค.ศ. 1985
ในช่วงปีค.ศ. 1997-1998 ละครชุดเรื่องนี้ได้นำไปออกอากาศในอินเดีย พากย์เป็นภาษาฮินดี ผ่านทางช่องยอดนิยม HomeTV และฮิตถล่มทลายในอินเดีย ตอนออกอากาศที่นั้น มีผู้ชมจำนวนหนึ่ง มีความเห็นว่า หน้าตาบางมุมของ หลิวเต๋อหัว มีส่วนคล้ายกับพระเอกอินเดียชื่อดัง ชารุค ข่าน ทำให้ หลิวเต๋อหัว เป็นที่พูดถึงของผู้ชมชาวอินเดีย อยู่พักใหญ่

ออกอากาศในไทย
ออกอากาศครั้งแรก ในปีพ.ศ. 2528 ทาง ช่อง 7 เวลา 22.00-22.30 ทุกวันเว้นวันศุกร์
# ภาพเหมือนของแฟรงคลิน ดี. โรเซอเวลต์ที่ยังไม่เสร็จ
ภาพเหมือนของแฟรงคลิน ดี. โรเซอเวลต์ที่ยังไม่เสร็จ  เป็นภาพสีน้ำของแฟรงคลิน ดี. โรเซอเวลต์ ประธานาธิบดีสหรัฐอเมริกา โดยเอลิซาเบธ ชูมาทอฟฟ์ ชูมาทอฟฟ์ได้รับมอบหมายให้วาดภาพเหมือนของโรเซอเวลต์ และเริ่มวาดภาพในราวเที่ยงวันของวันที่ 12 เมษายน ค.ศ. 1945 ขณะกำลังนั่งวาดภาพ โรเซอเวลต์บ่นว่าปวดหัวและล้มลง ประธานาธิบดีซึ่งมีอาการเลือดออกในสมองถึงแก่อสัญกรรมในวันเดียวกัน

ชูมาทอฟฟ์ไม่เคยวาดภาพเหมือนนี้ให้เสร็จ แต่ต่อมาเธอได้วาดภาพใหม่ที่แทบจะเหมือนกันทุกประการโดยอาศัยความทรงจำ ภาพเหมือนที่วาดไม่เสร็จนี้ถูกแขวนไว้ที่บ้านพักของโรเซอเวลต์ ซึ่งก็คือลิตเทิลไวท์เฮาส์ ในเมืองวอร์มสปริงส์ รัฐจอร์เจีย โดยมีภาพเหมือนที่วาดเสร็จแล้ววางอยู่ข้าง ๆ

 ประวัติ 
ใน ค.ศ. 1943 ชูมาทอฟฟ์ได้รับคำบอกเล่าจากลูซี เมอร์เซอร์ รัทเทอร์เฟิร์ด เพื่อนและลูกค้าของเธอ ซึ่งเป็นภรรยาลับของประธานาธิบดีด้วยว่า:

รัทเทอร์เฟิร์ดจะดำเนินการจัดเตรียมต่อไป โดยชูมาทอฟฟ์ตกลงที่จะเข้าร่วมเป็นเวลาสองวันภายในเวลาสองสัปดาห์ เธอกล่าวถึงข้อตกลงดังกล่าวว่า "ฉันติดอยู่กับสิ่งที่ฉันไม่ได้ปรารถนาหรือวางแผนไว้" เธอกล่าวต่ออีกว่าไม่สามารถปฏิเสธเกียรติที่ได้รับเลือกให้เป็นคณะกรรมาธิการประธานาธิบดีได้

 การวาดภาพ 
thumb|ภาพถ่ายสุดท้ายของแฟรงคลิน ดี. โรเซอเวลต์ ถ่ายโดยนิโคลัส ร็อบบินส์ที่ลิตเทิลไวท์เฮาส์ในวอร์มสปริงส์ เมื่อวันที่ 11 เมษายน ค.ศ. 1945 โรเซอเวลต์ถึงแก่อสัญกรรมในวันถัดมา
เอลิซาเบธ ชูมาทอฟฟ์เริ่มทำงานวาดภาพเหมือนประธานาธิบดีเมื่อช่วงเที่ยงของวันที่ 12 เมษายน ค.ศ. 1945 ขณะที่โรเซอเวลต์กำลังรับประทานอาหารกลางวันอยู่ โรเซอเวลต์ก็พูดว่า "ผมปวดหัวหนักมาก" จากนั้นเขาก็ทรุดตัวไปข้างหน้าบนเก้าอี้ในอาการหมดสติ และถูกหามเข้าไปในห้องนอน ดร. โฮเวิร์ด บรูนน์ แพทย์โรคหัวใจที่ดูแลประธานาธิบดี วินิจฉัยว่าประธานาธิบดีมีเลือดออกในสมองอย่างรุนแรง โรเซอเวลต์ไม่รู้สึกตัวอีกเลยและถึงแก่อสัญกรรมในเวลา 15.35 น. ของวันนั้น ชูมาทอฟฟ์ไม่เคยวาดภาพเหมือนให้เสร็จ

ภาพเหมือนที่ยังวาดไม่เสร็จนี้ถูกแขวนไว้ที่สถานพักผ่อนเพื่อสุขภาพและพักผ่อนของโรเซอเวลต์ในเมืองวอร์มสปริงส์ รัฐจอร์เจีย ซึ่งรู้จักกันในชื่อว่าลิตเติลไวท์เฮาส์

ต่อมา ชูมาทอฟฟ์ตัดสินใจวาดภาพเหมือนนี้ให้เสร็จเพื่อรำลึกถึงโรเซอเวลต์ เธอสร้างภาพวาดใหม่ตามความทรงจำ ข้อแตกต่างประการหนึ่งก็คือเนคไทที่เป็นสีแดงในต้นฉบับจะเป็นสีน้ำเงินในภาพวาดที่เสร็จแล้ว ด้านอื่น ๆ ทั้งหมดจะเหมือนกันโดยสิ้นเชิง ภาพเหมือนที่ทำเสร็จแล้วจัดแสดงอยู่ที่นิทรรศการมรดกข้าง ๆ ภาพต้นฉบับที่อุทยานประวัติศาสตร์ลิตเทิลไวท์เฮาส์ในเมืองวอร์มสปริงส์
# ตำบลรอบเวียง
ตำบลรอบเวียง เป็นตำบลหนึ่งของอำเภอเมืองเชียงราย จังหวัดเชียงรายThaitambon.com , Accessed May 5, 2010  ในปี พ.ศ. 2548 มีจำนวนประชากร 47,992 คน ตำบลนี้มี 7 หมู่บ้าน
# ออร์ลันโดฟูริโอสโซ
ออร์ลันโดฟูริโอสโซ ("ความคลุ้มคลั่งของออร์ลันโด") เป็นบทกวีมหากาพย์ภาษาอิตาลีซึ่งเขียนโดยลูโดวีโก อริโอสโต (ค.ศ. 1474–1533) แต่งขึ้นระหว่าง ค.ศ. 1506–1532 และตีพิมพ์ครั้งแรกใน ค.ศ. 1516 ก่อนจะเผยแพร่ฉบับสมบูรณ์ใน ค.ศ. 1532 ออร์ลันโดฟูริโอสโซ เป็นตอนต่อของ ออร์ลันโดอินนาโมราโต (Orlando innamorato; "ออร์ลันโดในห้วงรัก") มหากาพย์ที่ยังไม่สมบูรณ์ของมัตเตโอ มารีอา โบยาร์โด กวีสมัยฟื้นฟูศิลปวิทยาในอิตาลี ฉากหลังทางประวัติศาสตร์และตัวละครในมหากาพย์เรื่องนี้มีลักษณะบางอย่างร่วมกับ เพลงแห่งรอล็อง เพลงขับวีรกรรมภาษาฝรั่งเศสเก่าสมัยคริสต์ศตวรรษที่ 11 ที่เล่าถึงการตายของรอล็อง มหากาพย์เรื่องนี้ยังเป็นบทร้อยกรองวีรคติอัศวิน ซึ่งมีรากฐานมาจากธรรมเนียมที่เริ่มต้นในช่วงปลายสมัยกลาง และยังคงได้รับความนิยมต่อเนื่องในคริสต์ศตวรรษที่ 16 เรื่อยไปจนถึงคริสต์ศตวรรษที่ 17

ออร์ลันโดเป็นอัศวินชาวคริสต์ที่รู้จักในภาษาฝรั่งเศสและภาษาอังกฤษว่ารอล็อง เรื่องราวใน ออร์ลันโดฟูริโอสโซ เกิดขึ้นท่ามกลางฉากหลังของสงครามระหว่างอัศวินชาวคริสต์ของชาร์เลอมาญกับกองทัพซาราเซ็นที่บุกรุกยุโรปและกำลังพยายามโค่นล้มจักรวรรดิคริสเตียน มหากาพย์เรื่องนี้เกี่ยวข้องกับอัศวินและสตรี สงครามและความรัก และอุดมคติของความเป็นอัศวิน ทั้งยังผสานความเป็นจริงกับจินตนิมิต และเรื่องชวนหัวกับโศกนาฏกรรมOrlando Furioso, Penguin Classics, Barbara Reynolds, translator, 1977 ฉากในเรื่องมีทั้งทั่วโลกไปจนถึงการเดินทางไปยังดวงจันทร์ กลุ่มตัวละครจำนวนมากประกอบด้วยคริสตชนและซาราเซ็น นักรบ ผู้วิเศษและสัตว์วิเศษต่าง ๆ ซึ่งรวมถึงสัตว์ประหลาดทะเลขนาดมหึมาที่เรียกว่าออร์ค และม้ามีปีกที่เรียกว่าฮิปโปกริฟฟ์ แก่นเรื่องของมหากาพย์เรื่องนี้ถูกร้อยเรียงเข้าด้วยกันในโครงสร้างแบบตอนที่ซับซ้อน แต่แก่นเรื่องที่สำคัญที่สุดคือสงครามระหว่างคริสตชนกับพวกนอกศาสนา ความรักที่ไม่สมหวังของออร์ลันโดที่มีต่อเจ้าหญิงนอกศาสนาอันเจลิกาที่ทำให้เขาเสียสติ และความรักระหว่างนักรบหญิงชาวคริสต์บราดามันเตกับอัศวินซาราเซ็นรุจเจโร ซึ่งเชื่อกันว่าเป็นบรรพบุรุษของตระกูลเอสเตแห่งแฟร์รารา ผู้อุปถัมภ์ของอริโอสโต

ออร์ลันโดฟูริโอสโซ แบ่งออกเป็น 46 บรรพ แต่ละบรรพประกอบด้วยบทแปดบรรทัดในฉันทลักษณ์แบบบทแปดบาทสัมผัส (ottava rima) และแผนสัมผัสแบบ abababcc บทแปดบาทสัมผัสถูกใช้ในมหากาพย์วีรคติของอิตาลีก่อนหน้าอย่าง Morgante ของลุยจี ปุลชี และ Orlando innamorato ของโบยาร์โด มหากาพย์เรื่องนี้มีความยาวทั้งสิ้น 38,736 บาท ถือเป็นหนึ่งในบทกวีที่ยาวที่สุดของวรรณกรรมยุโรปReynolds p. 12
# อัตสึชิ มิยาอุจิ
อัตสึชิ มิยาอุจิ (, เกิด 8 กรกฎาคม 1969) เป็นนักแสดงและนักพากย์ชาวญี่ปุ่น เกิดที่จังหวัดไซตามะ สังกัดมิกิโพรดักชัน และโรงละครยาโซไก
# เอมานูเอล อันดราเด
เอมานูเอล อาเลฆันโดร อันดราเด โกลเมนาเรส (11 กันยายน ค.ศ. 1996 –) เป็นนักกีฬาขี่ม้ากระโดดข้ามเครื่องกีดขวางโอลิมปิกชาวเวเนซุเอลา

 ผลงาน 
เขาเข้าแข่งโอลิมปิกฤดูร้อน 2016 ที่รีโอเดจาเนโร ซึ่งจบการแข่งประเภทบุคคลได้ในอันดับที่ 61 โดยเสีย 13 คะแนนในรอบคัดเลือกรอบแรก

อันดราเดเข้าแข่งในรายการเวิลด์อีเควสเทรียนเกมส์ 2014 โดยเขาได้อันดับที่ 19 ในประเภททีม และอันดับที่ 70 ในการแข่งกระโดดข้ามเครื่องกีดขวางประเภทบุคคล นอกจากนี้ เขายังได้เข้าร่วมการแข่งกีฬาระดับภูมิภาคหลายรายการ รวมถึงแพนอเมริกันเกมส์ 2015

 ชีวิตส่วนตัว 
อาเลฆันโดร อันดราเด พ่อของอันดราเด ซึ่งถูกตัดสินว่ามีความผิดฐานลักทรัพย์และฟอกเงิน ได้ขโมยเงินหลายร้อยล้านดอลลาร์จากประเทศเวเนซุเอลาบ้านเกิดของเขา ก่อนจะถูกเอฟบีไอบุกเข้าตรวจค้น และทำให้สมาชิกในครอบครัวอันดราเด รวมถึงเอมานูเอล "สิ้นเนื้อประดาตัวและยากไร้ พอ ๆ กับประเทศที่พวกเขาได้ยักยอกทรัพย์มาแล้วจากไป" โดยม้าของอันดราเดถูกเอฟบีไอยึดทั้งหมดใน ค.ศ. 2018 เนื่องจากพ่อของเขาซื้อม้าเหล่านี้มาด้วยเงินสินบน

และใน ค.ศ. 2018 เขาได้เปิดเผยอัตลักษณ์ทางเพศของตนผ่านโพสต์อินสตาแกรม
# ฮิโรชิ นากะ
ฮิโรชิ นากะ (, เกิด 19 พฤศจิกายน 1960) มีชื่อจริงว่า ฮิโรอากิ นากามุระ (中村 博昭) เป็นนักพากย์และนักแสดงชาวญี่ปุ่น เกิดที่เมืองเบ็ปปุ จังหวัดโออิตะ สังกัดเค็นโพรดักชัน
# เดอะคอฟฟินออฟแอนดีแอนด์เลย์เลย์
เดอะคอฟฟินออฟแอนดีแอนด์เลย์เลย์  เป็นเกมผจญภัยสยองขวัญจิตวิทยาที่พัฒนาโดยเนมเลย์ (Nemlei) และเผยแพร่โดยกิทไนน์สตูดิโอ (Kit9 Studio) บนไมโครซอฟต์วินโดวส์ เกมเริ่มจากการวางจำหน่ายเดโมบนอิท.ไอโอและขยายและวางจำหน่ายบนสตีมในเวลาต่อมาในสถานะระหว่างการพัฒนา เวอร์ชันเกมระหว่างการพัฒนาของสตีมจำหน่ายเมื่อ 13 ตุลาตม 2023 ปัจจุบันเวอร์ชันเกมเมื่อเมษายน 2025 มี 3 จาก 4 ตอนที่วางแผนไว้ เนื้อเรื่องกล่าวถึงพี่น้อง แอนดรูว์และแอชลีย์ เกรฟส์ (Graves) ที่พบว่าตัวเองอยู่ในความสัมพันธ์การพึ่งพาอาศัยกันซึ่งกันและกันโดยพวกเขาร่วมกันกระทำความผิดต่าง ๆ ในขณะที่พยายามเอาชีวิตรอดในโลกดิสโทเปีย

ระบบเกม
เดอะคอฟฟินออฟแอนดีแอนด์เลย์เลย์เป็นเกมผจญภัยที่นำเสนอมุมมองบนลงล่างซึ่งผู้เล่นเล่นเป็นตัวละครหลักพี่น้อง แอนดรูว์และแอชลีย์ เกรฟส์ คอยสำรวจสิ่งรอบข้างและไขปริศนาเพื่อเดินเรื่องต่อไป บางครั้งผู้เล่นจะถูกขอให้ทำการเลือกซึ่งอาจเปลี่ยนทิศทางของเนื้อเรื่องของเกมได้ และปลดล็อกตอนจบใดตอนจบหนึ่งจากหลายฉากจบ
# เมงุมิ นากาจิมะ
เมงุมิ นากาจิมะ (, เกิด 5 มิถุนายน 1989) เป็นนักพากย์และนักร้องชาวญี่ปุ่น เกิดที่เมืองมิโตะ จังหวัดอิบารากิ สังกัดสโตรโบมิวสิก และสเตย์ลัก
# โยชิมิตสึ ชิโมยามะ
โยชิมิตสึ ชิโมยามะ (, เกิด 6 พฤษภาคม 1976) เป็นนักพากย์และผู้บรรยายชาวญี่ปุ่น เกิดที่เมืองโยโกฮามะ จังหวัดคานางาวะ ไม่ได้สังกัดค่ายใด
# สึโยชิ โคยามะ
สึโยชิ โคยามะ (, เกิด 4 ตุลาคม 1976) เป็นนักพากย์ นักแสดง และ นักร้อง ชาวญี่ปุ่น เกิดที่จังหวัดไอจิ สังกัดอครอสเอนเทอร์เทนเมนต์ ภรรยาของเขาคือ มิกุนิ ชิโมกาวะ เป็นนักร้อง